# *Csanytelek Község Önkormányzata Jegyzőjétől*





*6647 Csanytelek, Volentér János tér 2. sz.*

## *🖀: 63/578-512, 06/20/314-2365 Email:* [*jegyzo@csanytelek.hu*](mailto:jegyzo@csanytelek.hu)

CS/44-3/2025.

**E L Ő T E R J E S Z T É S**

**Csanytelek Község Önkormányzata Képviselő-testülete 2025. decemberi ülésére**

**Tárgy:** *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2025. évi beszámoló elfogadása*

**Tisztelt Képviselő-testület!**

Emlékeztetem Önöket arra, hogy Csanytelek Község Önkormányzata és a Magyar Nemzeti Vagyonkezelő Zrt. között *2011. május 20.*-án létrejött szerződés szerint **térítésmentesen került az önkormányzat vagyonai közé a Baross Gábor u. 2. szám alatti ingatlan** kizárólag *szociális alapszolgáltatási feladatok* ellátása céljára. Ezen szerződés V.5. pontja szerint az *önkormányzat Képviselő-testülete minden* *év december 31-ig képviselő-testületi határozat formájában nyilatkozik arról*, hogy *az ingatlan hasznosítására vonatkozóan milyen intézkedéseket tett*.

A Képviselő-testület

* 2012. évi beszámolót a 101/2012. (XII. 14.) Ökt határozatával, a
* 2013. évi beszámolót a 89/2013. (XII. 20.) Ökt határozatával, a
* 2014. évi beszámolót a 80/2014. (XII. 19.) Ökt határozatával, a
* 2015. évi beszámolót a 93/2015. (XII. 18.) Ökt határozatával, a
* 2016. évi beszámolót a 66/2016. (XII. 16.) Ökt határozatával, a
* 2017. évi beszámolót a 59/2017. (XII. 22.) Ökt határozatával, a
* 2018. évi beszámolót a 98/2018. (XII. 19.) Ökt határozatával, a
* 2019. évi beszámolót a 90/2019. (XII. 13.) Ökt határozatával, a
* 2020. évi beszámolót az 56/2020. (XII. 15.) Ökt határozatával, a
* 2021. évi beszámolót az 51/2021. (XII. 29.) Ökt határozatával, a
* 2022. évi beszámolót a 47/2022. (XII. 16.) Ökt határozatával, a
* 2023. évi beszámolót a 68/2023. (XII. 15.) Ökt határozatával, a
* 2024. évi beszámolót a 68/2024. (XII. 20.) Ökt határozatával, a
* 2025. évi beszámolót a . 72/2025. (XII. 12.) Ökt határozatával

hagyta jóvá.

A tárgyi épület annak átvételének időpontjában nem volt alkalmas szociális alapszolgáltatási feladatok ellátására, tehát a Remény Szociális Alapszolgáltató Központ telephelyeként nem funkcionálhatott.

A Csongrádi Kistérség Többcélú Társulása, mint a szociális intézmény akkori fenntartója, 2012. január 9-én **pályázatot nyújtott be a tárgyi épület teljeskörű külső- és belső felújítására** (vagyis szociális jellegű feladatok ellátására alkalmas állapotba hozására).

A Csongrádi Kistérség Többcélú Társulása a projektzárással egyidejűleg megszűnt és a pályázati feladatokat már a Csongrádi Kistérség Többcélú Társulása jogutódja, az **Alsó- Tisza-menti Önkormányzati Társulás látja el** 2013. július 1. napjától.

A jogutódlással járó használatba adási szerződés aláírására Csanytelek Község Önkormányzata Polgármestere és az Alsó- Tisza-menti Önkormányzati Társulás Társulási Tanácsa Alelnöke által 2013. július 1-jén került sor.

A Remény Szociális Alapszolgáltató Központ alapító okirata és működési engedélye módosítása a Csanytelek, Baross Gábor u. 2. sz. alatti telephelyre vonatkozóan megtörtént, a projekt határidőre, 2013. június 30-ával befejeződött. A kivitelező az építési munkákat határidőben befejezte és 2013. április 30. napjával készre jelentette, majd a műszaki átadás/átvétel 2013. május 3. napján lezajlott.

*Az idei évben a szociális intézmény költségvetési gazdálkodása teljes időszaka alatt, az eredeti rendeltetési célnak megfelelően működött, zavartalanul biztosítva a napi feladat ellátásához szükséges személyi- és tárgyi feltételeket. Az ingatlanra semminemű teher bejegyzése nem történt, az épület állagmegóvása folyamatosan biztosított volt. Az épület komplexumban a szociális alapszolgáltatási feladatok ellátásához Csanytelek Község Önkormányzata 2025. évi költségvetéséből az állami feladat-finanszírozás keretében a központi költségvetésből kapott állami támogatás és kiegészítő támogatás címén a szociális* *intézményt* fenntartó Alsó- Tisza-menti Önkormányzati Társulás 2025. évi intézményi költségvetése javára igényelt pénzeszközt adott át.

A fentiek összegzéseként rögzíthetjük, hogy a **tárgyra irányuló szerződésben vállalt kötelezettségeinket az elvárásoknak megfelelve teljesítettük.**

**Tisztelt Képviselő-testület!**

Javaslom az előterjesztésben rögzítettek alapján az előterjesztés, annak 1. melléklete és a határozati javaslat változtatás nélkül elfogadását.

C s a n y t e l e k, 2025. december 05.

Tisztelettel:

………………………….

Kató Pálné

jegyző

**…./2025. (XII. .. .) Ökt határozat**

**Tárgy:** *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2025. évi beszámoló elfogadása*

**H a t á r o z a t i javaslat**

1.) Csanytelek Község Önkormányzata Képviselő-testülete áttekintette a Magyar Nemzeti Vagyonkezelő Zrt.-től térítésmentesen átvett, ***Csanytelek, Baross Gábor utca 2. szám alatti*** (belterület 48 hrsz.) *ingatlan szociális célú hasznosításra alkalmassá tételéről szóló tárgyi előterjesztésben foglaltakat* és azt a tárgyi előterjesztés 1. mellékletében rögzítettek alapján változtatás nélkül elfogadja, figyelemmel a tárgyban *Pénzügyi Ellenőrző, Foglalkoztatáspolitikai és Településfejlesztési Bizottság* előzetes véleményében foglaltakra.

2.) Csanytelek Község Önkormányzata Képviselő-testülete felkéri Kató Pálné jegyzőt, hogy a Magyar Nemzeti Vagyonkezelő Zrt. és Csanytelek Község Önkormányzata között létrejött állami vagyonba tartozó ingyenes önkormányzati tulajdonba átadásáról szóló megállapodás V.5 pontja értelmében tárgyi határozat megküldésével adjon tájékoztatást a MNV Zrt. számára.

Végrehajtás határideje: 2025. december 31.

Végrehajtásért felelős: polgármester

jegyző

Beszámolás határideje: a tájékoztatás megküldését követő soros ülés

Határozatról értesítést kap:

* Magyar Nemzeti Vagyonkezelő Zrt. (1399 Budapest Pf: 708.)
* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Mucsiné Mészáros Tímea Remény Szociális Alapszolgáltató Központ Vezetője
* Tápainé Karkas Krisztina Adó- és Pénzügyi Iroda Vezetője

- Irattár

*1. melléklet Csanytelek Község Önkormányzata Képviselő-testülete ../2025. (XII. ...) határozatához, előterjesztéséhez*

**Beszámoló** a Magyar Nemzeti Vagyonkezelő Zrt. részére

*a Csanytelek, Baross Gábor u. 2. szám alatti ingatlan hasznosításáról (2025. év)*

1. Csanytelek Község Önkormányzata Képviselő-testülete a 104/2011. (XII.16.) Ökt határozatában rögzítette, hogy az MNV Zrt-től térítésmentesen átvett, Csanytelek Baross Gábor u. 2. sz. alatti (48 hrsz) ingatlan rendeltetésszerű használatához, hasznosításához (szociális alapszolgáltatási feladatok) nélkülözhetetlen az épület komplexum külső- és belső felújítása. Ennek érdekében Csanytelek Község Önkormányzata együttműködve a Csongrádi Kistérség Többcélú Társulásával (szociális intézmény fenntartói jogának gyakorlója) pályázat benyújtását hagyta jóvá a jelzett ingatlan teljes körű felújítására.
   1. **A 2012. évben** megvalósításra került pályázati tevékenységeket a beszámoló, a 101/2012. (XII. 14.) Ökt határozat 1. melléklete tartalmazza.
2. Az ingatlan hasznosítására vonatkozó **2013. évi** tájékoztatást a 89/2013. (XII. 20.) Ökt határozatával hagyta jóvá a Képviselő-testület.
   1. A pályázatba foglalt, 2013. év I. félévre tervezett tevékenységek, az alábbi feladatok ellátása (kivitelezési munkák, műszaki ellenőrzés, projektmenedzsment, nyilvánosság, tájékoztatás) megtörtént. A kivitelezési költség feletti összeg kifizetése utófinanszírozott tételként került elszámolásra.
   2. A Vállalkozó határidőre, a Vállalkozási szerződésben foglaltaknak megfelelően 50%-os készültségnél a részszámláját, a 100%-os készültségnél a végszámláját benyújtotta a megrendelőhöz. A végszámla benyújtására azt követően került sor, hogy a Vállalkozó 2013. április 30.-val készre jelentett és a sikeres műszaki átadás-átvételi eljárás 2013. május 3.-án lezajlott. A számlák kifizetése szállítói finanszírozással teljesült, az önkormányzat által biztosított saját forrás átutalása mellett. Az önkormányzat a számla saját forrás összegét a Csongrádi Kistérség Többcélú Társulása részére átutalta, amely a számla alapján Vállalkozó részére tovább utalta, a számla támogatás tartalmát pedig közvetlenül a Támogató utalta a Vállalkozó bankszámlájára.
   3. A MAG Zrt. (Támogató megbízásából) 2013. május 23.-án a Széchenyi Programiroda munkatársa által a pályázatra vonatkozóan monitoring ellenőrzést tartott, melyen mindent rendben talált.
   4. A pályázatba foglalt nyilvánosság biztosítása tevékenységhez kapcsolódóan sajtóközlemények megjelentetésre (a Csanyi Hírmondóban, a Csongrádi Hírekben, a pályázat főbb adataival és a Csongrádi Kistérség Többcélú Társulása honlapján) valósult meg. A projekt kezdetekor C típusú tájékoztató tábla, majd a kivitelezés befejezését követően D típusú emlékeztető tábla megrendelése, majd kihelyezése az épületen megtörtént. A pályázathoz kapcsolódóan záró-rendezvényen hivatalosan is lezárult a pályázat és megtörtént az épület szociális intézmény részére való átadása. A TÉRKÉPTÉR rendszerben, a pályázat befejezését követően megtörtént a pályázat bemutatása és a hozzá kapcsolódó fotódokumentáció feltöltése.
   5. A műszaki ellenőr és a projektmenedzser a szerződésében foglaltaknak megfelelően végezte tevékenységét a pályázat megvalósítása alatt.
   6. A projekt a tervezett határidőre, 2013. június 30-ával megvalósult, a Csongrádi Kistérség Többcélú Társulása közreműködésével. A Csongrádi Kistérség Többcélú Társulása 2013. június 30. napjával jogutódlással megszűnt, így a pályázat záró elszámolásáról, valamint a projektzárást követő feladatokról (záró helyszíni ellenőrzés, projekt fenntartás) a jogutódnak kellett gondoskodnia. 2013. július 1. napjától Csanytelek, Tömörkény és Felgyő községek létrehozták az Alsó- Tisza-menti Önkormányzati Társulását, mely jelen projektet a Csongrádi Késtérség Többcélú Társulása jogutódjaként átvette, tekintettel arra, hogy az Alsó- Tisza-menti Önkormányzati Társulás 2013. július 1. napjától a Remény Szociális Alapszolgáltató Központ intézmény fenntartója. Az ehhez kapcsolódó használatba adási szerződés aláírására 2013. július 1-jén került sor Csanytelek Község Önkormányzata Polgármestere és az Alsó- Tisza-menti Önkormányzati Társulás Társulási Tanácsa Alelnöke által. Az intézmény fenntartóváltása az intézmény alapító okiratában és működési engedélyében is átvezetésre került.
   7. A Csongrádi Kistérség Többcélú Társulása által 2 kifizetési igénylés és beszámoló, valamint az Alsó- Tisza-menti Önkormányzati Társulás által 1 záró kifizetési igénylés és beszámoló benyújtására került sor 2013. évben. A két kifizetési kérelem elbírálása, majd kifizetése határidőben megtörtént a Csongrádi Kistérség Többcélú Társulása részére. A záró kifizetési igénylés benyújtására határidőben, 2013. július 30.-án került sor, a MAG Zrt. ehhez kapcsolódó hiánypótlási felhívása 2013. szeptember 10.-én érkezett. A Társulás a hiánypótlási kötelezettségének 2013. szeptember 18.-án eleget tett. Ezt követően a MAG Zrt. 2013. december 2.-án értesítette a Társulást, hogy záró helyszíni ellenőrzésre kerül sor 2013. december 18.-án. A záró helyszíni ellenőrzést követően kerülhetett sor a záró kifizetési igénylés és beszámoló elfogadására, valamint a pályázat teljes körű lezárására.
   8. A projekt bekerülési összköltsége 57.226.980,- Ft. A jóváhagyott támogatás 49.999.440,- Ft, az elszámolható, pályázat szerinti összköltség 52.630.990,- Ft. Az önkormányzat által a projekthez garantált pályázathoz kapcsolódó és azon kívüli saját forrás összege 7.227.540,- Ft. A projektnek köszönhetően az épület forgalmi értéke 2013. november 27.-én 75.226.980,- Ft.
   9. Magyarország 2013. évi központi költségvetéséről szóló 2012. évi CCIV. törvény 4. melléklet 2. pontja szerinti szerkezetátalakítási tartalékból vissza nem térítendő támogatást biztosított a szociális- és gyermekjóléti alapellátás támogatásának kiegészítésére. Csanytelek Község Önkormányzata „A szerkezetátalakítási tartalék felhasználásának részletes szabályairól” szóló 22/2013. (VI. 11.) BM rendelet szerinti támogatás alapján a Remény Szociális Alapszolgáltató Központ telephelyén (6647 Csanytelek, Baross Gábor u. 2.) lévő szociális alapszolgáltatásainak (szociális étkeztetés, idősek nappali ellátása, házi segítségnyújtás, családsegítő szolgáltatás, gyermekjóléti szolgáltatás) biztosításához tárgyi eszközöket szerzett be **2.330.000,- Ft** értékben, így többek között: bútorokat, konyhai eszközöket, laptopokat, a pihenőszoba és a közösségi térben használt tárgyi eszközöket, valamint a munkavégzéshez szükséges eszközöket.
3. **2014. év** teljes időszakában működött a szociális alapellátási feladatokat biztosító intézmény tárgyi telephelyén. A feladatellátással összefüggő állami támogatások és saját intézményi bevételek megfelelő fedezetet nyújtottak az alapellátási feladatok mind személyi- mind tárgyi feltételeinek, a kapcsolódó dologi kiadások fedezetére.
4. **2015. év** teljes időszakában működött a szociális alapellátási feladatokat ellátó intézmény tárgyi telephelyen. A feladatellátással összefüggő állami támogatások és a Remény Szociális Alapszolgáltató Központ saját intézményi bevételei fedezetet nyújtott az alapellátási feladatok mind személyi- mind tárgyi feltételeinek és a kapcsolódó dologi kiadásokra. Az épület változatlanul tehermentes, és az intézmény szolgáltatói nyilvántartásában, valamint az Alapító Okiratában foglaltak szerint látja el – közmegelégedésre – az Mötv.-be rögzített kötelező feladatát.
5. **2016. év** teljes időszakában működött a szociális alapellátási feladatokat ellátó intézmény tárgyi telephelyen. A felújítási munkálatok 3 éves jótállási garanciális kötelezettségének teljesítése keretében a helyszíni bejárás során rögzített hibákat maradéktalanul kijavították, melyről a felek jegyzőkönyvet állítottak ki.
6. **2017. év** teljes időszakában működött a szociális alapellátási feladatokat ellátó intézmény tárgyi telephelyén. Tárgyévben az épületen újabb, garancia időn kívüli meghibásodás, vagy egyéb hiányosság nem merült fel. Az ingatlan rácsatlakozása a KEOP program keretében kiépített szennyvízhálózatra megtörtént. Az önkormányzat az épületkomplexumban ellátott szociális alapszolgáltatási feladatokhoz az állami normatív támogatásokkal le nem fedezett költségigényekhez kiegészítő támogatást nyújtott.
7. **2018. év** teljes időszakában működött a szociális alapellátási feladatokat ellátó intézmény tárgyi telephelyén. Az intézmény vezetői álláshelye betöltésére kiírt pályázaton a jelenleg is intézményvezetői feladatot ellátó szakember indult és nyert, így újabb 5 éves időszakra biztosított a személyi feltétel teljesülése. A tehermentes épületre a folyamatos karbantartási, állagmegóvási munkálatokon túl nem kellett nagyobb összeget invesztálni. A feladatellátással összefüggő állami támogatások és saját intézményi bevételek megfelelő fedezetet nyújtottak a kötelező alapellátási feladatok mind személyi- mind tárgyi feltételeinek biztosítására, a kapcsolódó dologi kiadások fedezetére, melyhez 6,5 millió Ft önkormányzati kiegészítő támogatás társult. Az intézmény a szolgáltatói nyilvántartásában rögzített, Alapító Okiratában foglaltak szerint látja el kötelező feladatát.
8. **2019. év** egész időszaka alatt folyamatosan célnak és a működési engedélyben foglaltaknak megfelelve hajtotta végre feladatát az intézményhez rendelt szakmai gárda, az alapszolgáltatást igénybe-vevők teljes megelégedésére. Az intézmény költségvetésében a szükséges pénzügyi fedezet rendelkezésre állt, úgy az állami feladat finanszírozás, mint az önkormányzat kiegészítő támogatása és az intézmény saját bevétele által. Az ingatlan továbbra is tehermentes, az épület karbantartása, állagmegóvása folyamatos.

9.) **2020. év**ben az elmúlt évhez hasonlóan úgy a személyi, mint a tárgyi feltételek folyamatosan rendelkezésre álltak, akárcsak az anyagi források, melyet a központi költségvetésből, állami támogatásként, feladatfinanszírozás keretében biztosított az intézmény fenntartója a szociális intézmény számára. Az épület jól karbantartott állapotban van, a feladatellátásra teljes mértékben alkalmas, melyet a felügyeleti ellenőrzések is alátámasztanak. A tárgyi ingatlan továbbra is tehermentes.

10.) **2021. évben** nem volt szükség a szociális alapfeladatoknak helyet adó épület felújítására. Az épületben folyó feladatellátáshoz elengedhetetlen működési (bér-, járulék, dologi kiadások, egyéb működési költségek) kiadások mellett állagmegóvási munkálatok keretében közel 400.000.- Ft-ot költöttünk az épület festési- mázolási munkálataira. Beruházásként 2 db klíma berendezés vásárlására és az épületben való elhelyezésére került sor, melynek költsége 844.000.- Ft összeget tett ki. Pályázati és az önkormányzat saját forrása terhére informatikai eszközök beszerzése közel 600.000.- Ft összegbe került és további 91.000.- Ft egyéb kis értékű tárgyi eszközök vásárlása mellett. A felsorolt alapvető működési kiadásokon túl az említett beruházások is eredményesen szolgálták a fenti alapfeladatok korszerű és hatékony ellátását.

11.) **2022. évben** a tárgyi épület folyamatos karbantartása biztosított volt. Az épületen belül ősztől takarékossági intézkedés bevezetése vált indokolttá a villamos energia és a vezetékes gáz használata után kiszámlázott közszolgálati számlák összegének csökkentése érdekében, a megemelkedett díjtételek összege miatt. Ettől függetlenül minden személyi és tárgyi feltétel adott volt a feladatellátás zavartalansága terén. Ebben az évben beruházásra, épület felújítására nem került sor. A szociális intézmény idei év költségvetése szerint folyt a gazdálkodási tevékenység, melyhez szükséges pénzügyi tételek a központi költségvetésből leigényelt összegnek megfelelve került elszámolásra, melyhez többlet igény érvényesítésére nem volt igény.

12.) **2023. évben** a tárgyi épületben felújításra, fejlesztésre nem volt szükség, viszont a karbantartási feladatok folyamatosan mentek végbe. Az intézményben úgy mint minden évben, az idei évben is az intézmény költségvetésében biztosított pénzügyi forrásokból folyt a szigorú feltéteknek megfeleltetett intézményi gazdálkodás, a központi költségvetésből feladatfinanszírozás keretében juttatott pénzügyi forrásokból, melyhez önkormányzati anyagi forrás igénybevételére nem volt szükség. Az intézmény működtetéséhez szükséges személyi feltételek változatlanul megfelelnek a vonatkozó központi jogszabályban írtaknak. A feladatellátás zavartalan.

13.) **2024. évben** Csanytelek, Baross G. u. 2. sz. alatt lévő szociális épület tisztasági meszelésére 481.698.- Ft-ot, az ajtókra szúnyoghálók kialakítására 411.059.- Ft összeget fordított az intézmény fenntartója. A szociális intézményben, az elmúlt évekhez hasonlóan folyamatosan biztosított volt a működéshez szükséges személyi, tárgyi és pénzügyi feltétel, melyhez részben a központi költségvetés feladat-finanszírozása keretében és időlegesen az önkormányzat költségvetéséből megelőlegezett, majd visszarendezett pénzeszköz állt rendelkezésre. A vonatkozó hatályos jogszabályokban foglaltaknak mindenben megfelel a szociális intézmény működtetése.

14.) **2025. évben** a Csanytelek, Baross G. u. 2. sz. alatt lévő szociális épület karbantartása címén a nyílászárók festésére, több épületrész meszelésére költött pénzt 761.962.- Ft értékben, melyet az intézmény fenntartója egyenlített ki. 2026. január 1. napjától megváltozik a fenntartó székhelye Csanytelek község településről Csongrád városára. Az intézmény minden hatályos központi jogszabályban és a fenntartó által hozott döntésekben foglaltaknak megfelel, úgy személyi, mint tárgyi feltételek szerint.

C s a n y t e l e k, 2025. december 08.

…………… …………………..

Kató Pálné jegyző

jegyző